
సినీ ప్రియులందరినీ టాలీవుడ్ వైపు తలతిప్పి చూసేలా చేసిన దర్శకధీరుడు రాజమౌళి. ‘బాహుబలి’, ‘బాహుబలి2’ చిత్రాల అఖండ విజయాల తర్వాత, ఆయన ఏ జోనర్ చిత్రం చేస్తారు? అందులో హీరో ఎవరు? ఎవరు నిర్మిస్తారు? ఎన్ని భాషల్లో చిత్రీకరిస్తారు?.. ఇలాంటి ప్రశ్నలు వెల్లువెత్తుతున్నాయి. సర్వత్రా కురుస్తున్న ఈ ప్రశ్నల వర్షాన్ని స్వల్పంగా ఆపే ప్రయత్నం చేశారు రాజమౌళి. తన తదుపరి సినిమా జోనర్ను సోషల్ డ్రామాగా వెల్లడించారు. డీవీవీ దానయ్య నిర్మిస్తారని తెలిపారు. జక్కన్న ఓ ఆంగ్ల పత్రికతో మాట్లాడుతూ ‘‘నా తర్వాతి చిత్రంలో ఎవరు నటిస్తారు? ఎన్ని భాషల్లో తెరకెక్కిస్తాం? అనే అంశాల గురించి ఇంకా ఆలోచించలేదు. నిర్మాత దానయ్యతో సినిమా చేయడానికి అంగీకరించాను. అదే నా తర్వాతి చిత్రం’’ అని అన్నారు. మరోవైపు మహేశ్ తదుపరి సినిమా రాజమౌళితోనే అనే ప్రచారం జోరుగా సాగుతోంది. అన్నీ కుదిరినప్పుడు సినిమా చేస్తామని అటు మహేశ్, ఇటు రాజమౌళి ఇద్దరూ ఇదివరకటి నుంచి చెప్తూనే ఉన్నారు. 2019లో వీరి కాంబినేషన్లో సినిమా పట్టాలెక్కే సూచనలు కనిపిస్తున్నాయి. ప్రస్తుతం మహేశ్ ‘భరత్ అనే నేను’తో బిజీగా ఉన్నారు. ‘శ్రీమంతుడు’ తర్వాత కొరటాల శివ దర్శకత్వంలో మహేశ్ నటిస్తున్న సినిమా ఇది. దీని తర్వాత వంశీ పైడిపల్లి దర్శకత్వంలోనూ ఓ సినిమాలో నటించనున్నారు.

cinee priyulandarinii tollivood vaipu talatippi chusela chesina darsakadheerudu rajamouli. ‘bahubali’, ‘bahubali2’ chitraala akhanda vijayaala tarvaata, aayana e jonar chitram chestaaru? andulo heero evaru? evaru nirmistaaru? enni bhaashallo chitrikaristaaru?.. ilanti prasnalu velluvettutunnaay. sarvatra kurustunna ee prasnala varshaanni swalpamgaa aape prayatnam chesaru rajamouli. tana tadupari sinima jonarnu soshal draamaagaa velladinchaaru. dvv daanayya nirmistaarani telipaaru. jakkanna oo aangla patrikatho maatlaadutuu ‘‘naa tarvaati chitramlo evaru natistaaru? enni bhaashallo terakekkistam? ane amsaala gurinchi inka aalochinchaledu. nirmaata daanayyatho sinima cheyadaaniki angeekarinchaanu. adhe naa tarvaati chitram’’ ani annaru. marovaipu mahesh tadupari sinima rajamoulithone ane prachaaram jorugaa saagutondi. annee kudirinappudu sinima chestamani atu mahesh, itu rajamouli iddaruu idivarakati nunchi cheptune unnaaru. 2019loo veeri combinationlo sinima pattalekke suuchanalu kanipistunnaayi. prastutam mahesh ‘bharat ane nenu’thoo bijiga unnaaru. ‘srimantudu’ tarvaata koratala shiva darsakatvamlo mahesh natistunna sinima idhi. deeni tarvaata vamshee paidipalli darsakatvamloonuu oo cinemalo natinchanunnaaru.